Görüm, ey zülfi-girehgir, pәrişan olasan
Görüm, ey zülfi-girehgir, pәrişan olasan, 
Mәn tәk aşüftәlәnib bisәrü saman olasan!

Әridib könlümü gözdәn tökәn, ey çәşmi-ğәzal, 
Müttәsil dideyi-aşiq kimi giryan olasan!

Ey lәbi-lәl, dodağım kimi qanın qaçsın, 
Qanә dönmüş cigәrim tәk dönәsәn qan olasan!

Düşәsәn atәşә, ey xal, olasan xakistәr, 
Mәcmәri-sinәdә bağrım kimi büryan olasan!

Ey sәri-kuy, görüm zövqü sәfasız qalasan, 
Gülşәni-nüzhәt ikәn külbeyi-ehzan olasan!

Mәnzil oldu mәnә duzәx, görüm, ey gülşәni-hüsn, 
Sәrsәri-hadiseyi-dәhr ilә viran olasan!

Ey qәdü qamәti-mövzun, әyilib incәlәsәn, 
Atәşi-eşqdә cismim kimi suzan olasan!

Ey dili-sadә, bu sövdadә sәnindir tәqsir, 
Yanasan, odlanasan, xak ilә yeksan olasan!

Naseha, sәn dә fәğan eylәmә, canın çıxsın, 
Kim dedi aşiq olub, hicrdә nalan olasan!
Qəzəllər